O‘zbekistonda “raqamli bank” termini paydo bo‘ldi

O‘zbekiston Markaziy banki qonunchilikka birinchi marta “raqamli bank” terminini kiritdi, deb yozadi Spot Markaziy bank boshqaruvining “Banklarni ro‘yxatga olish va ular faoliyatini litsenziyalash tartibi to‘g‘risidagi nizomga o‘zgartirishlar va qo‘shimcha kiritish” haqidagi qaroriga tayanib.

Hujjatda qayd etilishicha, raqamli bank — innovatsion bank texnologiyalaridan foydalangan holda (kassa xizmatini ko‘rsatmasdan) bank xizmatlarini masofaviy ko‘rsatuvchi bank yoki uning tarkibiy bo‘linmasi.
Raqamli banklar tomonidan bank xizmatlarini masofaviy ko‘rsatish bankning ichki tartib-qoidalariga asosan qonun hujjatlari talablarini inobatga olgan holda amalga oshiriladi.